
Број: 02 - __________
________ 2021 година                                                                                              П Р Е Д Л О Г
С к о п ј е                                     
                                                                          
ЗАПИСНИК
од Осумдесеттата седница на Управниот одбор на
Фондот за здравствено осигурување на Република Северна Македонија,

Одржана на 30 декември 2020 година со почеток од 13.00 часот, по пат на конференциска врска, согласно член 20 на Деловникот за работата на Управниот одбор

На 30 декември 2020 година, Управниот одбор ја одржа Осумдесеттата седница преку конференциска врска.

Во работата на седницата учествуваа следните членови на Управниот одбор:

· Дејан Николовски, претставник од Министерството за финансии - претседател; 
· Д-р Ридван Асани, претставник од Министерството за здравство - заменик на претседателот; 
· Проф. Д-р Ненад Гавриловиќ, претставник на осигурениците  - член; 
· Проф. Д-р Назми Ејупи, претставник на стопанствениците во Република Северна Македонија;
· Д-р Димитар Димитриевски, претставник на пензионерите во Република Северна Македонија – член;
· Д-р Менде Диневски, претставник од Лекарската, Фармацевтската и Стоматолошката комора на Македонија – член.

Отсутен беше членот на Управниот одбор Д-р Љубиша Каранфиловски, претставник од Сојузот на синдикатите на Македонија. 

Во работата на седницата учестуваа и следните претставници од ФЗОРСМ:

· Фатон Ахмети, ВД директор на ФЗОРСМ;
· Миле Сугарев, директор на секторот за финансиски прашања (учествуваше во работата по точките 1, 2, 3, 4, 5, 6 и 7);
· Јасминка Смилевска, директор на правниот сектор (учествуваше во работата по точките 8, 9 и 10);
· Фатон Мемети, раководител на одделението за договори со здравствени установи (учествуваше во работата по точката 11 како потпретседател на комисијата за ортопедски и други помагала);
· Игор Неловски, советник на директорот (учествуваше во работата по точката 12);
· Фатиме Идризи, директор на секторот за управување со човечките ресурси (учествуваше во работата по точката 13);
· Христо Трповски, раководител на одделението за регрес и судски постапки, во својство на записничар.

Претседателот Дејан Николовски ја отвори и водеше седницата. На почетокот утврди дека условите за полноважно работење и одлучување се исполнети, бидејќи се присутни шест членови на Управниот одбор, по што го прочита претходно доставениот 

П Р Е Д Л О Г - Д Н Е В Е Н  Р Е Д

· Усвојување на записникот од Седумдесет и шестата седница на Управниот одбор одржана на 20 ноември 2020 година 
· Усвојување на записникот од Седумдесет и седмата седница на Управниот одбор одржана на 1 декември 2020 година
· Усвојување на записникот од Седумдесет и осмата седница на Управниот одбор одржана на 16 декември 2020 година
· Усвојување на записникот од Седумдесет и деветата седница на Управниот одбор одржана на 25 декември 2020 година

1. Предлог за донесување на Одлука за утврдување на Буџетот на Фондот за здравствено осигурување на Република Северна Македонија за 2021 година;
2. Предлог за донесување на Одлука за извршување на Буџетот на Фондот за здравствено осигурување на Република Северна Македонија за 2021 година;
3. Предлог за донесување на Годишен план на приходи и расходи за финансирање на јавните здравствени установи за остварување на правата од здравственото осигурување за 2021 година; 
4. Предлог за изменување на Одлуката за  утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната стоматолошка здравствена заштита од дејностите орална хирургија, ортодонција и протетика за 2020 година;
5. Предлог за утврдување на договорните надоместоци за 2021 година за приватните здравствени установи од болничката здравствена заштита, од областите на кардио хирургијата, очната хирургија, и за бањите;
6. Предлог за утврдување на договорните надоместоци за првиот квартал на 2021 година за дијализните центри за здравствени услуги на осигурените лица кои се на хронична дијализа; 
7. Предлог за утврдување на договорните надоместоци за 2021 година за приватните здравствени установи од областите на специјалистичко - консултативната здравствена заштита, специјалистичко-консултативната стоматолошка здравствена заштита, лабораториите кои работат по упат на матичен лекар (ЛУ1), Фармацевтскиот факултет и за МАНУ;
8. Предлог за донесување на Правилник за дополнување на Правилникот за содржината и начинот на остварувањето на правата и обврските од задолжителното здравствено осигурување;
9. Предлог за донесување на Одлука за дополнување на Одлуката за утврдување на обрасците предвидени во Правилникот за содржината и начинот на остварување на правата и обврските од задолжителното здравствено осигурување;
10. Предлог за донесување на Одлука за утврдување на формата и содржината на анекси на договори што Фондот ги склучува со здравствените установи заради обезбедување на здравствени услуги за осигурените лица;
11. Предлог за донесување на одлуки за склучување на договори и анекси на договори за ортопедски помагала;
12. Предлог за донесување на Одлука за изменување и дополнување на Одлуката за утврдување на референтни цени за пакетите на завршени епизоди на лекување за специјалистичко – консултативната здравствена заштита- амбулантски;
13. Предлог за донесување на Одлука за утврдување на вредноста на бодот за платите  на вработените во Фондот за здравствено осигурување на Република Северна Македонија.

Потоа праша дали има и други предлози за разгледување на денешната седница, односно за дополнување на дневниот ред. Бидејќи такви предлози не беа дадени, Управниот одбор  за седницата едногласно го усвои следниот

Д Н Е В Е Н  Р Е Д

· Усвојување на записникот од Седумдесет и шестата седница на Управниот одбор одржана на 20 ноември 2020 година 
· Усвојување на записникот од Седумдесет и седмата седница на Управниот одбор одржана на 1 декември 2020 година
· Усвојување на записникот од Седумдесет и осмата седница на Управниот одбор одржана на 16 декември 2020 година
· Усвојување на записникот од Седумдесет и деветата седница на Управниот одбор одржана на 25 декември 2020 година

Предлог за донесување на Одлука за утврдување на Буџетот на Фондот за здравствено осигурување на Република Северна Македонија за 2021 година;
Предлог за донесување на Одлука за извршување на Буџетот на Фондот за здравствено осигурување на Република Северна Македонија за 2021 година;
Предлог за донесување на Годишен план на приходи и расходи за финансирање на јавните здравствени установи за остварување на правата од здравственото осигурување за 2021 година; 
Предлог за изменување на Одлуката за  утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната стоматолошка здравствена заштита од дејностите орална хирургија, ортодонција и протетика за 2020 година;
Предлог за утврдување на договорните надоместоци за 2021 година за приватните здравствени установи од болничката здравствена заштита, од областите на кардио хирургијата, очната хирургија, и за бањите;
Предлог за утврдување на договорните надоместоци за првиот квартал на 2021 година за дијализните центри за здравствени услуги на осигурените лица кои се на хронична дијализа; 
Предлог за утврдување на договорните надоместоци за 2021 година за приватните здравствени установи од областите на специјалистичко - консултативната здравствена заштита, специјалистичко-консултативната стоматолошка здравствена заштита, лабораториите кои работат по упат на матичен лекар (ЛУ1), Фармацевтскиот факултет и за МАНУ;
Предлог за донесување на Правилник за дополнување на Правилникот за содржината и начинот на остварувањето на правата и обврските од задолжителното здравствено осигурување;
Предлог за донесување на Одлука за дополнување на Одлуката за утврдување на обрасците предвидени во Правилникот за содржината и начинот на остварување на правата и обврските од задолжителното здравствено осигурување;
Предлог за донесување на Одлука за утврдување на формата и содржината на анекси на договори што Фондот ги склучува со здравствените установи заради обезбедување на здравствени услуги за осигурените лица;
Предлог за донесување на одлуки за склучување на договори и анекси на договори за ортопедски помагала;
Предлог за донесување на Одлука за изменување и дополнување на Одлуката за утврдување на референтни цени за пакетите на завршени епизоди на лекување за специјалистичко – консултативната здравствена заштита- амбулантски;
Предлог за донесување на Одлука за утврдување на вредноста на бодот за платите  на вработените во Фондот за здравствено осигурување на Република Северна Македонија.

Потоа се пристапи кон разгледување на точките на дневниот ред. 

· Усвојување на записникот од Седумдесет и шестата седница на Управниот одбор одржана на 20 ноември 2020 година
Управниот одбор без забелешки, едногласно го усвои записникот од Седумдесет и шестата седница на Управниот одбор одржана на 20 ноември 2020 година.
 
· Усвојување на записникот од Седумдесет и седмата седница на Управниот одбор одржана на 1 декември 2020 година
Управниот одбор без забелешки, едногласно го усвои записникот од Седумдесет и седмата седница на Управниот одбор одржана на 1 декември 2020 година.

· Усвојување на записникот од Седумдесет и осмата седница на Управниот одбор одржана на 16 декември 2020 година
Управниот одбор без забелешки, едногласно го усвои записникот од Седумдесет и осмата седница на Управниот одбор одржана на 16 декември 2020 година.

· Усвојување на записникот од Седумдесет и деветата седница на Управниот одбор одржана на 25 декември 2020 година
Управниот одбор без забелешки, едногласно го усвои записникот од Седумдесет и деветата седница на Управниот одбор одржана на 25 декември 2020 година.

ТОЧКА 1 -  Предлог за донесување на Одлука за утврдување на Буџетот на Фондот за здравствено осигурување на Република Северна Македонија за 2021 година

Објаснување во врска со првата точка даде Миле Сугарев. Наведе дека висината на буџетот на Фондот ја утврдува Собранието а Фондот соодветно ги распоредува средствата. Со оглед на состојбата со пандемијата, која се одразува на економијата, здравството и вкупното општествено живеење, очекуваме тешка претстојна година.

По излагањето, дискутираа членовите на Управниот одбор, при што се поставуваа прашања за одделни ставки на буџетот. Особено се дискутираше за влијанието на епидемијата на ковид -19 врз работата на здравствените установи, и со тоа на извршувањето на здравствените услуги и нивните потреби за средства во претстојната година.

По исцрпувањето на дискусијата, Управниот одбор едногласно донесе

Одлука
за утврдување на Буџетот на Фондот за здравствено осигурување на Република Северна Македонија за 2021 година

ТОЧКА 2 - Предлог за донесување на Одлука за извршување на Буџетот на Фондот за здравствено осигурување на Република Северна Македонија за 2021 година

Бидејќи дискусијата за точката 1 се однесуваше и на точката 2, Управниот одбор без дискусија, едногласно ја донесе и предложената

Одлука
за извршување на Буџетот на Фондот за здравствено осигурување на Република Северна Македонија за 2021 година

ТОЧКА 3 – Предлог за донесување на Годишен план на приходи и расходи за финансирање на јавните здравствени установи за остварување на правата од здравственото осигурување за 2021 година

Миле Сугарев објасни дека според Законот за здравствено осигурување, Управниот одбор на Фондот е обврзан да ги утврди и одобри финансиските планови на јавните здравствени установи (ЈЗУ), како и вкупниот годишен финансиски план за финансирање на здравствени услуги во јавното здравство, и истите треба да бидат објавени на веб страната на Фондот за здравствено осигурување на Република Северна Македонија. Вкупниот Годишниот план на приходи и расходи за финансирање на јавните здравствени установи за остварување на правата од здравственото осигурување за 2021 година изнесува 22.429 милиони денари и составен е од: 1. средствата од буџетот на Фондот за финансирање на дејноста на ЈЗУ за остварување на правата од здравственото осигурување во вредност 18.873 милиони денари, 2. сопствени приходи (средства од програмите за здравствена заштита, учество на осигурените лица во цената на здравствената услуга и останати приходи на ЈЗУ) во вредност од 3.365 милиони денари и 3. донации на јавните здравствени установи во вредност од 190 милиони денари. Стручната служба на Фондот ги обедини доставените од страна на ЈЗУ годишни финансиски планови и во вид на Предлог Годишен план на приходи и расходи за финансирање на јавните здравствени установи за остварување на правата од здравственото осигурување за 2021 година ги предлага за усвојување од Управниот одбор.

По објаснувањето, Управниот одбор едногласно го донесе предложениот

Годишен план
на приходи и расходи за финансирање на јавните здравствени установи за остварување на правата од здравственото осигурување за 2021 година

ТОЧКА 4 - Предлог за изменување на Одлуката за  утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната стоматолошка здравствена заштита од дејностите орална хирургија, ортодонција и протетика за 2020 година

Миле Сугарев наведе дека измените опфатени со предлогот за точката 4 се поради промени во бројот на тимови со кои здравствените установи ги извршуваат здравствените услуги, односно се од техничка природа.

По ова, Управниот одбор без дискусија, едногласно донесе

Одлука
за изменување на Одлуката за  утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната стоматолошка здравствена заштита од дејностите орална хирургија, ортодонција и протетика за 2020 година

со која се извршија предложените измени на договорните надоместоци.

ТОЧКА 5 – Предлог за утврдување на договорните надоместоци за 2021 година за приватните здравствени установи од болничката здравствена заштита, од областите на кардио хирургијата, очната хирургија, и за бањите

Објаснување на предлогот даде Миле Сугарев. Наведе дека висината на договорниoт надоместок се утврдува согласно Одлуката за  утврдување на критериуми за утврдување на буџетот на здравствените установи од превентивна и итна медицинска помош, специјалистичко – консултативна здравствена заштита и болничка здравствена заштита,  а во рамките на средствата определени за соодветните намени во Буџетот за 2021 година.

Потоа се отвори дискусија во која членовите на Управниот одбор поставуваа прашања на кои одговори и дополнителни објаснувања даваше Миле Сугарев.

Откако дискусијата беше исцрпена, Управниот одбор едногласно донесе

Одлука
за  утврдување на висината на вкупниот договорен надоместок на 
ПЗУ Специјална болница по хируршки болести „Жан Митрев“ 
за 2021 година

Одлука
за  утврдување на висината на вкупниот надоместок на 
ПЗУ Клиничка болница „Аџибадем Систина“ од Скопје за здравствени услуги од областа на кардиоваскуларната хирургија во 2021 година

Одлука
за  утврдување на висината на вкупниот договорен надоместок на 
ПЗУ „Систина Офталмологија“ за 2021 година

Одлука
за  утврдување на висината на вкупниот договорен надоместок на 
ПЗУ Специјална болница по офталмологија „Серафимовски“ 
за 2021 година

Одлука
за  утврдување на висината на вкупниот договорен надоместок на 
ПЗУ Очна болница „Еуропиан Еје Хоспитал“  - Скопје за 2021 година

Одлука
за  утврдување на висината на вкупниот договорен надоместок на 
здравствената установа „Катлановска бања“ ДОО – Катланово за 2021 година

Одлука
за  утврдување на висината на вкупниот договорен надоместок на 
Специјалната болница по физикална медицина и рехабилитација „Дебарски бањи - Цапа“ – Дебар за 2021 година

Одлука
за  утврдување на висината на вкупниот договорен надоместок на 
Специјалната болница по физикална медицина и рехабилитација АД „Негорски бањи“ Негорци – Гевгелија за 2021 година

и
Одлука
за  утврдување на висината на вкупниот надоместок за АД „Цар Самуил“ – Банско за 2021 година

со кои се утврдија предложените надоместоци за приватните здравствени установи од болничката здравствена заштита, од областите на кардио хирургијата, очната хирургија, и за бањите.

ТОЧКА 6 – Предлог за утврдување на договорните надоместоци за првиот квартал на 2021 година за дијализните центри за здравствени услуги на осигурените лица кои се на хронична дијализа

Во однос на предлогот од точката 6 на днвениот ред, Миле Сугарев објасни дека висината на договорениoт надоместок и за овие установи се утврдува согласно Одлуката за  утврдување на критериуми за утврдување на буџетот на здравствените установи од превентивна и итна медицинска помош, специјалистичко – консултативна здравствена заштита и болничка здравствена заштита,  во рамките на средствата определени за оваа намена во Буџетот за 2021 година. Надоместокот се однесува само за првиот квартал на 2021 година бидејќи и договорите за дијализните центри ги склучуваме, односно продолжуваме квартално.

По објаснувањето, Управниот одбор едногласно ги донесе одлуките со кои се утврдуваат договорните надоместоци за дијализните центри во првиот квартал на 2021 година, и тоа

Одлука
за  утврдување на висината на вкупниот договорен надоместок на 
ПЗУ Центар за дијализа „Нефроплус“ - Кавадарци 
за првиот квартал на 2021 година

Одлука
за  утврдување на висината на вкупниот договорен надоместок на 
ПЗУ Специјална болница за нефрологија и дијализа „Диамед“ - Скопје 
за првиот квартал на 2021 година
и

Одлука
за  утврдување на висината на вкупниот надоместок на 
ПЗУ Центар за дијализа „Диамед Македонија“ - Скопје 
за првиот квартал на 2021 година

ТОЧКА 7 – Предлог за утврдување на договорните надоместоци за 2021 година за приватните здравствени установи од областите на специјалистичко - консултативната здравствена заштита, специјалистичко-консултативната стоматолошка здравствена заштита, лабораториите кои работат по упат на матичен лекар (ЛУ1), Фармацевтскиот факултет и за МАНУ

Во рамките на точката 7, врз основа на предлогот содржан во работните материјали за седницата, Управниот одбор без дискусија, едногласно донесе 

Одлука
за  утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2021 година

Одлука
за  утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната стоматолошка здравствена заштита од дејностите орална хирургија, ортодонција и протетика за 2021 година

Одлука
за  утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко - консултативната здравствена заштита по упат на избран лекар за 2021 година

Одлука
за  утврдување на висината на вкупниот договорен надоместок за обезбедени здравствени услуги извршени од Фармацевтскиот факултет – Скопје во 2021 година
и
Одлука
за  утврдување на висината на вкупниот договорен надоместок на Македонската академија на науките и уметностите (МАНУ) за 2021 година

ТОЧКА 8 – Предлог за донесување на Правилник за дополнување на Правилникот за содржината и начинот на остварувањето на правата и обврските од задолжителното здравствено осигурување

Објаснување на предлогот даде Јасминка Смилевска. Наведе дека со предложената измена на правилникот, се врши усогласување со Законот за неевидентирани лица во матичната книга на родените, со кој во системот на здравственото осигурување се вклучуваат и лицата кои живеат или се родени во земјата, но не се запишани во матичната книга на родените а немаат својство на странец со регулиран престој согласно закон. Измената се предлага и согласно допис на Министерството за здравство од 15 декември оваа година, во кој се наведува дека не е потребно да се менуваат или дополнуваат одредбите на Законот за здравственото осигурување за овие лица да може да имаат основ на осигурување. Министерството смета дека за тие лица да бидат вклучени во системот на здравственото осигурување, доволно е да се направи измена на Правилникот за содржината и начинот на остварувањето на правата и обврските од здравственото осигурување.

По објаснувањето, следеше куса дискусија на членовите на Управниот одбор, по која Управниот одбор едногласно го донесе предложениот

Правилник
за дополнување на Правилникот за содржината и начинот на остварувањето на правата и обврските од задолжителното здравствено осигурување

ТОЧКА 9 – Предлог за донесување на Одлука за дополнување на Одлуката за утврдување на обрасците предвидени во Правилникот за содржината и начинот на остварување на правата и обврските од задолжителното здравствено осигурување

И за точката 9 објаснување даде Јасминка Смилевска. Објасни дека Владата на Република Северна Македонија на 9 септември 2020 година, го усвои предлогот на Комисијата за заразни болести при Министерството за здравство, вработените лица кои се ослободени од работа врз основа на утврдената листа на хронични болести на 23 септември 2020 година да се вратат на своите работни места и редовно извршување на работните задачи. Исклучок се вработени осигурени лица кои имаат хронично заболување во фаза на влошување како и вработените со малигна болест. Овие лица заради  нивната влошена здравствена состојба, можат да достават извештај со наод и мислење од лекар специјалист (со наведена утврдена здравствена состојба, потреба и времетраење на боледување и евентуален контролен преглед). Врз основа на тоа, избраниот лекар ќе даде оценка за привремена спреченост за работа по основ на болест за првите 15 дена, а над 15 дена  лекарската комисија на Фондот. Надоместокот на плата за првите 30 дена спреченост за работа го утврдува и исплатува работодавецот од своите средства, а над 30 дена Фондот. Од тие причини, заради спроведување на исплатите на боледувања по 30 дена според соодветниот основ хронично заболување или малигна болест и нивно спроведување во модулот за боледувања, се јави потреба од утврдувањ на два посебни обрасци на барања. 

По даденото објаснување, Управниот одбор едногласно ја донесе предложената 

Одлука
за дополнување на Одлуката за утврдување на обрасците предвидени во Правилникот за содржината и начинот на остварување на правата и обврските од задолжителното здравствено осигурување

ТОЧКА 10 – Предлог за донесување на Одлука за утврдување на формата и содржината на анекси на договори што Фондот ги склучува со здравствените установи заради обезбедување на здравствени услуги за осигурените лица

Јасминка Смилевска наведе дека важноста на договорите што Фондот ги има склучено со здравствените установи кои извршуваат здравствени услуги на хемодијализен третман, како и со установите кои извршуваат услуги од специјализираната медицинска рехабилитација како продолжено лекување истекуваат на 31 декември. Поради тоа, потребно е да се утврдат анексите за продолжување на важноста на овие договори и во 2021 година

По објасанувањето и кусата дискусија што следеше, Управниот одбор едногласно ја донесе предложената
Одлука
за утврдување на формата и содржината на анекси на договори што Фондот за здравствено осигурување на Република Северна Македонија ги склучува со здравствените установи заради обезбедување на здравствени услуги за осигурените лица

ТОЧКА 11 – Предлог за донесување на одлуки за склучување на договори и анекси на договори за ортопедски помагала

Во рамките на оваа точка од дневниот ред, Управниот одбор согласно членот 11, став 3 и 4 на Правилникот за индикациите за остварување на право на ортопедски и други помагала, одлучуваше во врска со поднесените пријави за склучување на договор, односно анекс на договор за ортопедски и други помагала. 

Образложение даде Фатон Мемети, потпретседател на комисијата за ортопедски и други помагала на Фондот кој ги претстави и предлозите, од кои еден се однесува на склучување на договор а девет за склучување на анекси на договори.

По даденото образложение, согласно предлогот Управниот одбор едногласно донесе 

Одлука
за склучување на договор за издавање на ортопедски и други помагала
и
Одлука
за склучување на анекси на договори за издавање на ортопедски и други помагала


ТОЧКА 12 – Предлог за донесување на Одлука за изменување и дополнување на Одлуката за утврдување на референтни цени за пакетите на завршени епизоди на лекување за специјалистичко – консултативната здравствена заштита- амбулантски

Објаснување на предлогот даде Игор Неловски. Наведе дека врз основа на работата на Комисијата за референтни цени на Фондот, се предлага да бидат разгледани цените за нови пакети на завршени здравствени услуги од специјалистичко - консултативна здравствена услуга од областа на кардиохирургијата како и за нова здравствена услуга-пакет со референтна цена во специјалистичко - консултативна здравствена заштита од областа на пулмологијата и алергологијата. Додаде и дека предлозите за формирање на пакетите на здравствените услуги се добиени од соодветните клиники каде што тие услуги ќе се извршуваат.

По објаснувањето и дискусијата на членовите на Управниот одбор што следеше, Управниот одбор едногласно донесе
Одлука
за изменување и дополнување на Одлуката за утврдување на референтни цени за пакетите на завршени епизоди на лекување за специјалистичко – консултативната здравствена заштита- амбулантски

со која се формираа четири нови пакети на здравствени услуги и за нив се утврдија референтни цени.

ТОЧКА 13 – Предлог за донесување на Одлука за утврдување на вредноста на бодот за платите  на вработените во Фондот за здравствено осигурување на Република Северна Македонија

Фатиме Идризи објасни дека согласно Законот за здравственото осигурување, одлука за утврдување на вредноста на бодот за платите на вработените се донесува во рок од десет дена по донесувањето на државниот буџет, заради утврдување на висината на платите во следната година. 

По објаснувањето, Управниот одбор без дискусија, едногласно ја донесе предложената

Одлука
за утврдување на вредноста на бодот за платите  на вработените во Фондот за здравствено осигурување на Република Северна Македонија


Потоа, бидејќи дневниот ред беше исцрпен, Управниот одбор во 14.20 часот заврши со работата на Осумдесеттата седница. 
        
              Записничар,                               Управен одбор/Bordi drejtues
Христо Трповски                                    Претседател/Kryetar,
                                                                      D-r Ridvan ASANI

